cyanic-selkie/wikianc huggingface dataset:
Τουριστικό Πρόγραμμα «Ξενία»
Το πρόγραμμα ξεκίνησε επίσημα το 1951, όπου και ιδρύεται ο μεταπολεμικός «Εθνικός Οργανισμός Τουρισμού» με την σημερινή του μορφή, υποστηριζόμενο από κονδύλια τα οποία προέρχονταν από το Αμερικανικό Σχέδιο Μάρσαλ, στα πλαίσια της ευρύτερης ανοικοδόμησης της χώρας στον απόηχο των καταστροφών του Β' Παγκοσμίου Πολέμου.
Η τελευταία ξενοδοχειακή μονάδα υπό κρατική λειτουργία και μέλος της αλυσίδας που είχε δημιουργηθεί στα πλαίσια του προγράμματος (Ξενοδοχεία «Ξενία») έκλεισε το 1997 στο Παλιούρι Χαλκιδικής, όπου και έκτοτε το μεγαλύτερο μέρος των υποδομών αυτών παραμένει ανεκμετάλλευτο και μόνο σε ορισμένες περιπτώσεις, ξενοδοχειακές μονάδες αξιοποιήθηκαν από ιδιώτες.
Γενικές Πληροφορίες
Το κρατικό πρόγραμμα «Ξενία» στο σύνολό του περιελάμβανε την κατασκευή και συντήρηση μιας σειράς τουριστικών εγκαταστάσεων (ξενοδοχεία, μοτέλ, τουριστικά περίπτερα, οργανωμένες πλαζ, camping κ.ά.), οι οποίες θα ανεγείροντο κατά μήκος των Εθνικών Οδών, και σε σημεία αυξημένου ενδιαφέροντος, όπως αρχαιολογικούς χώρους και τοποθεσίες ιδιαίτερου φυσικού κάλους. μικρογραφία|258x258εσ|Ενδεικτική αφίσα επηρεασμένη από τις προωθητικές καμπάνιες του Ελληνικού Οργανισμού Τουρισμού, της TWA Airlines, την δεκαετία του 1960. Σκοπός του τουριστικού αυτού προγράμματος, ήταν να αναδείξει την φυσική ομορφιά της Ελλάδας, τα μνημεία της χώρας, τον θαλάσσιο τουρισμό και την τουριστική ανάπτυξη αγνώστων για την εποχή περιοχών. Τα ξενοδοχεία σχεδιάστηκαν με τέτοιο τρόπο ώστε να μπορούν να φιλοξενήσουν μεγάλο αριθμό επισκεπτών από αυτόν τον ενοίκων, καθώς σε συνάρτηση με την αρχιτεκτονική του μεταπολεμικού μοντερνισμού, είχαν μεγάλους ευρύχωρους χώρους υποδοχής και υπηρεσιών στα κεντρικά τους κτήρια.
Στην δεκαετία του 1960, η Ελλάδα αρχίζει να προβάλλεται στο εξωτερικό χάρη στις διαφημιστικές καμπάνιες του Ε.Ο.Τ οι οποίες περιελάβαναν αφίσες και ενημερωτικά φυλλάδια υπό την επιμέλεια επώνυμων καλλιτεχνών.
Το Πρόγραμμα «Ξενία» με τον τρόπο αυτό συμβάλλει στην καθιέρωση της Ελλάδας ως διεθνή τουριστικό προορισμό. Ενδεικτικά, η αρχιτεκτονική των κτιρίων συνδυάζει το διεθνές στυλ με την τοπική παράδοση, μεταξύ των οποίων αρκετά ανήκουν σήμερα στα σημαντικότερα κτίρια του ελληνικού μεταπολεμικού μοντερνισμού.
Το πρόγραμμα σταματά ουσιαστικά το 1967 με την έλευση της Χούντας και την παραίτηση του Α. Κωνσταντινίδη του σημαντικότερου μεταπολεμικού Έλληνα αρχιτέκτονα που ήταν επικεφαλής του προγράμματος.
Έναρξη και πρώιμη φάση του Προγράμματος 1950-1958
αριστερά|μικρογραφία|246x246εσ|Το «Ξενία» της Μυκόνου, ένα από τα πρώτα ξενοδοχεία που ανεγήρθησαν στα πλαίσια του προγράμματος «Ξενία». Τα τέσσερα πρώτα ξενοδοχεία ανεγέρθηκαν στο Ναύπλιο, τους Δελφούς, τη Μύκονο και την Καστοριά, τα οποία είχαν ανακοινωθεί στο πλαίσιο του «προγράμματος Ανασυγκρότησης» του 1950-51. Το πρόγραμμα αυτό προτάθηκε και σχεδιάστηκε από τη Γενική Γραμματεία Τουρισμού, διότι το Συμβούλιο του Εθνικού Οργανισμού Τουρισμού κατά τη δεύτερη συνεδρίασή του, έλαβε σημαντικές αποφάσεις σχετικά με τα θέματα των εν λόγω ξενοδοχείων σχετικά με τις τοποθεσίες τους, τις απαλλοτριώσεις της γης και τους επιβλέποντες αρχιτέκτονες των υποδομών αυτών. Το σχέδιο Μάρσαλ θα χρηματοδοτήσει εξολοκλήρου τα πρώτα έργα. Η αμερικανική αποστολή βοήθειας προς την Ελλάδα επιβεβαίωσε την αναγκαιότητα και ενέκρινε το προϋπολογισμό για τα ξενοδοχεία με βάση την άμεση εισροή συναλλάγματος. Σε πρώτο στάδιο το ξενοδοχείο «Ξενία» της Καστοριάς δεν εγκρίθηκε προς κατασκευή για πολιτικούς λόγους.
Με τον τρόπο αυτό, και κατά την διάρκεια των επόμενων δυο δεκαετιών, μια πληθώρα ξενοδοχειακών και τουριστικών υποδομών κατασκευάζονται σε όλες τις άκρες της Ελλάδας χρηματοδοτούμενα τόσο από την εξωτερική οικονομική βοήθεια όσο και από Εθνικούς πόρους με κύριο στόχο την αναδιοργάνωση των τουριστικών εγκαταστάσεων της χώρας, οι οποίες είχαν δεχθεί μεγάλο πλήγμα εξαιτίας του πολέμου, καθώς και την επέκτασή τους με σκοπό την αποτελεσματικότερη υποδοχή και στέγαση των νέων τουριστικών κυμάτων που δεχόταν η χώρα, και τα οποία θα αποτελούσαν το προοίμιο της άνθισης του μαζικού τουρισμού στην επικράτεια.
Παρά το γεγονός ότι τα τέσσερα πρώτα ξενοδοχεία του Ε.Ο.Τ σημείωσαν μεγάλη επιτυχία, οι ιδιώτες επιχειρηματίες εξακολουθούσαν να αποφεύγουν να ασχοληθούν με τον τομέα του τουρισμού, και για αυτόν τον λόγο, ο Ε.Ο.Τ συνέχισε την αποπεράτωση του προγράμματος με την κατασκευή νέων ξενοδοχείων στο Αρχιπέλαγος, στο Ιόνιο Πέλαγος, σε αρχαιολογικούς και ιστορικούς τόπους, καθώς και σε αρκετές λουτροπόλεις.
Τα έργα της πρώιμης φάσης ήταν ξενοδοχεία στην πλειονότητά τους, όπου χαρακτηριστικό είναι πως μέχρι τότε, κάθε ξενοδοχείο είχε το δικό του όνομα, που προερχόταν από μύθους, ήρωες, λίμνες, βουνά, ανέμους και τοπικά ονόματα περιοχών. μικρογραφία|285x285εσ|Το ξενοδοχειακό συγκρότημα της αλυσίδας στην Άνδρο κατά τις μέρες ακμής του την δεκαετία του 1950.
Μεταγενέστερη φάση και διακοπή του προγράμματος 1958-1967
Από το 1957 έως το 1967, ο πρωτοπόρος αρχιτέκτονας Άρης Κωνσταντινίδης αποτελούσε επικεφαλής του Αρχιτεκτονικού Τμήματος του Οργανισμού. Ο ίδιος στο πλαίσιο της κατασκευής νέων τουριστικών υποδομών στρατολόγησε μια ομάδα νέων αρχιτεκτόνων, των Φίλιππο Βώκο (1958-μετά το 1967), τον Γιώργο Νικολετόπουλο (1957-1970), τον Κ. Σταμάτη (1958-1966), τον Διονύσιο Ζήβα (1958-1963) και την μοναδική γυναίκα της ομάδας την Αικατερίνη Διαλέισμα (1957-1963).
Το πρώτο ξενοδοχείο που σχεδίασε ο Κωνσταντινίδης είναι το "Τρίτων" στην Άνδρο (1958), ενώ το δεύτερο έργο του είναι το μοτέλ «Ξενία» στη Λάρισα, το πρώτο μοτέλ του ΕΟΤ. Είναι η πρώτη φορά που δίδεται το όνομα "Ξενία" σε κτηριακή υποδομή, όπου σταδιακά μετά το 1958, όλα τα έργα του Οργανισμού μετονομαζόντουσαν σε "Ξενία" (ακόμη και τα παλαιότερα), ώστε να καθιερωθούν ως τουριστικές εγκαταστάσεις υψηλού επιπέδου, αλλά και να κατακυρωθεί εμπορικό σήμα και λογότυπο, το οποίο αναγνωρίζεται μέχρι και σήμερα. αριστερά|μικρογραφία|266x266εσ|Η σημερινή κατάσταση σχεδόν του συνόλου των ξενοδοχειακών υποδομών, κτίρια τα οποία έχουν χαρακτηριστεί διατηρητέα ως νεότερα μνημεία χάρη στην μοναδικότητα της αρχιτεκτονικής του μεταπολεμικού μοντερνισμού, ωστόσο παραμένουν αναξιοποίητα.
Εγκατάλειψη προγράμματος και η μετέπειτα εποχή 1974-σήμερα
Το πρόγραμμα σταμάτησε όταν ο Άρης Κωνσταντινίδης παραιτήθηκε ως αντίδραση στην δικτατορία του 1967. Τη θέση του στον Οργανισμό πήρε ο Φίλιππος Βώκος, στον απόηχο μιας νέας εποχής, καθώς ο μαζικός τουρισμός κυριάρχησε τις επόμενες δεκαετίες και ο ιδιωτικός τομέας πήρε τη σκυτάλη της τουριστικής βιομηχανίας, καθιστώντας τα κρατικά καταλύματα ως μη αναγκαία. Από το 1967, ο ΕΟΤ ολοκλήρωσε τα έργα της προηγούμενης περιόδου, ενώ λίγες μόνο μονάδες κατασκευάστηκαν μετά την πολιτική αλλαγή του 1974 μεταξύ των οποίων το «Ξενία» Λευκάδας και το «Ξενία» Ναυπάκτου.
Οι μετέπειτα εκδοχές παρόμοιων προγραμμάτων τουριστικής ανάπτυξης οδηγήθηκαν στην παρακμή λόγω της κακής διαχείρισης, του μαζικού τουρισμού και του επικρατούντος σήμερα πολυτελούς τρόπου ζωής που έρχεται σε αντίθεση με τον νηφάλιο μεταπολεμικό μοντερνισμό. Από τη δεκαετία του 1950, ο Ε.Ο.Τ κατέβαλε αρκετές ανεπιτυχείς προσπάθειες, χρησιμοποιώντας διάφορα μοντέλα, για την ιδιωτικοποίηση των κτιρίων, καθώς ένας δημόσιος φορέας εκμετάλλευσης δεν θα μπορούσε ποτέ να είναι τόσο ευέλικτος όσο ένας ιδιωτικός.
Το τελευταίο «Ξενία» υπό κρατική λειτουργία έκλεισε το 1997 στο Παλιούρι.
Σήμερα, τα περισσότερα από τα κτίρια είναι παρωχημένα και εγκαταλελειμμένα. Από την άλλη πλευρά, η αρχιτεκτονική ταυτότητα ορισμένων κτιρίων μεταβλήθηκε δραματικά από τις ανορθόδοξες προσπάθειες ανακαίνισης και επέκτασης των προς μίσθωση μονάδων.
Αρχιτέκτονες (1950-1967)
Οι βασικοί αρχιτέκτονες του προγράμματος οι οποίοι είχαν προσληφθεί για να φέρουν εις πέρας το πρόγραμμα τουριστικής ανάπτυξης των «Ξενία» αποτελούσαν τον αρχιτέκτονα Χαράλαμπο Σφαέλλο και τον διακεκριμένο για την αρχιτεκτονική που χρησιμοποιούσε (μεταπολεμικός μοντερνισμός) αρχιτέκτονα Άρη Κωνσταντινίδη. Ο τελευταίος διαδέχτηκε τον πρώτο προς το τέλος της δεκαετίας του 1950, όπου και οι υποδομές άρχισαν να στοχεύουν περισσότερο στον ρόλο του καταλύματος και όχι απλά του χώρου αναψυχής των περαστικών και των τουριστών.
Κατά την διάρκεια της κατασκευής των υποδομών ανά την επικράτεια, οι αρχικοί αρχιτέκτονες, συνεργάστηκαν ανά περιόδους με αρκετούς αρχιτέκτονες της εποχής μεταξύ των οποίων οι πιο γνωστοί ήταν ο Ιωάννης Τριανταφυλλίδης, ο Γιώργος Νικολετόπουλος , ο Φίλιππος Βώκος , ο Κωνσταντίνος Σταμάτης , ο Διονύσιος Ζήβας και η μοναδική γυναίκα που συμμετείχε στο πρόγραμμα η Αικατερίνη Διαλεισμά.
Ξενοδοχειακές Μονάδες
Στην ενότητα αυτή παρατίθενται οι τουριστικές μονάδες σύμφωνα με την διοικητική περιφέρεια στην οποία ανήκουν:
Εξωτερικοί σύνδεσμοι
Κατηγορία:Ξενοδοχεία στην Ελλάδα Κατηγορία:Ελληνικά εμπορικά σήματα
https://www.researchgate.net/publication/301835179_Programma_Xenia_Onomasia_meletes_kataskeues_typologia_katalogoi_ergon
Ωτερίβιο
Ωτερίβιος ονομάζεται μία από τις έξι γεωλογικές βαθμίδες στις οποίες υποδιαιρείται η κατωτέρα κρητιδική σειρά στρωμάτων (Πρώιμη κρητιδική).
Περιλαμβάνει τη χρονική περίοδο 132,9 με 129,4 εκατομμύρια χρόνια πριν. Πριν από αυτήν είναι το Βαλανζίνιο και ακολουθεί το Βαρρέμιο.
Η βάση του Ωτερίβιου προσδορίζεται ως η θέση στην στρωματογραφική στήλη όπου πρωτοεμφανίζεται οαμμωνίτης του γένους Acanthodiscus. Η κορυφή του Ωτερίβιου (και βάση του Βαρρέμιου) είναι η εμφάνιση αμμωνίτη του είδους Spitidiscus hugii.
Στη βιοστρωματογραφία αμμωνίτη της Τηθύος, το Ωτερίβιο περιέχει επτά βιοζώνες αμμωνίτη:
Βιβλιογραφία
Ωτεριβιο
Α΄ εμφύλιος πόλεμος στην Ακτή Ελεφαντοστού
Ο Πρώτος εμφύλιος πόλεμος στην Ακτή Ελεφαντοστού ήταν εμφύλια σύγκρουση στην Ακτή του Ελεφαντοστού, που ξεκίνησε το 2002. Παρά το γεγονός ότι το μεγαλύτερο τμήμα της σύρραξης έληξε στα τέλη του 2004, η χώρα παρέμεινε χωρισμένη στα δύο, με τους αντάρτες να ελέγχουν τον μουσουλμανικό Βορρά και την κυβέρνηση να ελέγχει τον χριστιανικό Νότο. Η εχθρότητα αυξήθηκε, όπως και οι επιθέσεις σε ξένα στρατεύματα και πολίτες. Κατά το 2006 η κατάσταση παρέμεινε τεταμένη και αρκετοί αναλυτές παρατήρησαν ότι η Ειρηνευτική δύναμη του ΟΗΕ και οι Γαλλικές Ένοπλες Δυνάμεις απέτυχαν να σταματήσουν τον εμφύλιο πόλεμο. Η εθνική ομάδα ποδοσφαίρου της Ακτής του Ελεφαντοστού εξασφάλισε προσωρινή ανακωχή, όταν προκρίθηκε στο Παγκόσμιο Κύπελλο Ποδοσφαίρου 2006, ενώνοντας προσωρινά τα εμπόλεμα μέρη.
Η Αποστολή του ΟΗΕ στην Ακτή Ελεφαντοστού άρχισε αφότου ηρέμησε σχετικά ο εμφύλιος, αλλά οι ειρηνευτικές δυνάμεις αντιμετώπισαν μια περίπλοκη κατάσταση όντας υποδεέστερες αριθμητικά από τους πολίτες και τους αντάρτες. Η πρώτη συνθήκη ειρήνης για τον τερματισμό της σύγκρουσης υπεγράφη στις 4 Μαρτίου 2007.
Σύνοψη
Ο εμφύλιος πόλεμος στην Ακτή Ελεφαντοστού περιστρέφεται γύρω από μια σειρά ζητημάτων, τα σημαντικότερα από τα οποία μπορούν να συνοψιστούν ως εξής:
Ο πόλεμος (2002)
Στρατεύματα που προέρχονταν από το βόρειο τμήμα της χώρας, στασίασαν τις πρώτες πρωινές ώρες της 19ης Σεπτεμβρίου 2002. Ξεκίνησαν επιθέσεις σε πολλές πόλεις, μεταξύ των οποίων το Αμπιτζάν. Μέχρι το μεσημέρι είχαν τον έλεγχο του βόρειου τμήματος της χώρας και το κύριο αίτημα τους σχετιζόταν με τα πολιτικά δικαιώματα της Ακτής Ελεφαντοστού, το δικαίωμα ψήφου και την εκπροσώπησή τους στην κυβέρνηση στο Αμπιτζάν.
Την πρώτη νύχτα της εξέγερσης, σκοτώθηκε ο πρώην πρόεδρος Ρόμπερτ Γκουέι (Robert Guei). Υπάρχει κάποια διαφωνία ως προς το τι πραγματικά συνέβη εκείνο το βράδυ. Η κυβέρνηση ανέφερε ότι είχε πεθάνει καθοδηγώντας απόπειρα πραξικοπήματος, και στην κρατική τηλεόραση προβλήθηκαν εικόνες του σώματός του στον δρόμο. Ωστόσο, υποστηρίζεται ευρέως η εκδοχή ότι το σώμα του μετακινήθηκε μετά τον θάνατό του και ότι στην πραγματικότητα δολοφονήθηκε στο σπίτι του μαζί με δεκαπέντε άλλους ανθρώπους. Ο Αλασάν Ουαταρά (Alassane Ouattara) κατέφυγε στη γαλλική πρεσβεία και το σπίτι του κάηκε.
Οι επιθέσεις ξεκίνησαν σχεδόν ταυτόχρονα στις περισσότερες μεγάλες πόλεις. Οι κυβερνητικές δυνάμεις διατήρησαν τον έλεγχο του Αμπιτζάν και των νότιων περιοχών, αλλά οι νέες επαναστατικές δυνάμεις είχαν πάρει το βορρά και εγκαταστάθηκαν στο Μπουακέ. Ο Λοράν Γκμπαγκμπό θεώρησε όσους συμμετείχαν στο πραξικόπημα λιποτάκτες του στρατού, που υποστηρίζονταν από την Μπουρκίνα Φάσο, ως αιτία αποσταθεροποίησης του καθεστώτος. Η Γαλλία αντίθετα από την κυβέρνηση της Ακτής του Ελεφαντοστού επιθυμούσε τη συμφιλίωση και έστειλε 2.500 στρατιώτες να επανδρώσουν γραμμή ειρήνης, ζητώντας παράλληλα βοήθεια από τον ΟΗΕ.
Οι δυνάμεις που εμπλέκονται στη σύγκρουση περιλαμβάνουν:
Ανασυντάσσοντας τις δυνάμεις τους στο Μπουακέ, οι κινήθηκαν νότια για να επιτεθούν στο Αμπιτζάν. Η Γαλλία ανέπτυξε τα διαθέσιμα στρατεύματα με έδρα την Ακτή του Ελεφαντοστού στις 22 Σεπτεμβρίου φράσσοντας τον δρόμο των ανταρτών. Η γαλλική κυβέρνηση ανέφερε πως ενήργησε για την προστασία των υπηκόων της και άλλων αλλοδαπών. Οι ΗΠΑ παρείχαν (περιορισμένη) υποστήριξη.
Στις 28 Νοεμβρίου, το λαϊκό κίνημα της Ακτής Ελεφαντοστού της Μεγάλης Δύσης (MPIGO) και το Κίνημα για τη Δικαιοσύνη και την Ειρήνη (MJP), δύο νέα επαναστατικά κινήματα, πήραν τον έλεγχο των πόλεων Μαν και Ντανανέ, δυτικά της χώρας. Η Γαλλία διεξήγαγε διαπραγματεύσεις. Γαλλικά στρατεύματα αποστάλθηκαν για να εκκενώσουν ξένους κοντά στο Μαν στις 30 Νοεμβρίου. Οι συγκρούσεις άφησαν πίσω τους τουλάχιστον δέκα αντάρτες νεκρούς και ένα Γάλλο στρατιώτη τραυματισμένο.
Η κατάπαυση του πυρός σχεδόν κατέρρευσε στις 6 Ιανουαρίου, όταν δύο ομάδες ανταρτών επιτέθηκαν στις γαλλικές θέσεις κοντά στην πόλη Ντουεκουέ, τραυματίζοντας εννέα στρατιώτες, έναν από αυτούς σοβαρά. Σύμφωνα με τον Γάλλο εκπρόσωπο, οι γαλλικές δυνάμεις απέκρουσαν την επίθεση και αντεπιτέθηκαν, σκοτώνοντας 30 αντάρτες.
Οι συμφωνίες Κλέμπερ (Μαρκουσί) (2003-2004)
Από την 4η Φεβρουαρίου, αντιγαλλικές διαδηλώσεις έλαβαν χώρα στο Αμπιτζάν, προς υποστήριξη του Λοράν Γκμπαγκμπό. Στις 4 Ιουλίου ανακηρύχθηκε το τέλος του εμφυλίου πολέμου. Προσπάθεια πραξικοπήματος, που οργανώθηκε από τον Ιμπραήμ Κουλιμπαλί, ματαιώθηκε στις 25 Αυγούστου από τις γαλλικές μυστικές υπηρεσίες. Ο ΟΗΕ εξουσιοδότησε τον σχηματισμό της UNOCI στις 27 Φεβρουαρίου 2004, με το ψήφισμα 1528 (2004), προσθέτοντας τις ειρηνευτικές δυνάμεις του στις γαλλικές δυνάμεις και εκείνες της ECOWAS.
Στις 25 Μαρτίου διοργανώθηκε πορεία ειρήνης ως διαμαρτυρία για το μπλοκάρισμα των συμφωνιών Μαρκουσί. Οι διαδηλώσεις είχαν απαγορευθεί με διάταγμα από τις 18 Μαρτίου και την πορεία κατέστειλαν ένοπλες δυνάμεις. Σύμφωνα με κυβερνητικές πηγές 37 έχασαν τη ζωή τους, ενώ 300 έως 500 υπολογίζονται σύμφωνα με το Δημοκρατικό Κόμμα της Ακτής Ελεφαντοστού (PDCI) του Ανρί Κονάν Μπεντιέ. Η καταστολή προκάλεσε την απόσυρση από την κυβέρνηση αρκετών κομμάτων της αντιπολίτευσης. Η έκθεση του ΟΗΕ της 3ης Μαΐου εκτιμά τουλάχιστον 120 νεκρούς, εμπλέκοντας υψηλόβαθμους κυβερνητικούς αξιωματούχους. Η κυβέρνηση εθνικής συμφιλίωσης, αποτελούμενη αρχικά από 44 μέλη, μειώθηκε σε 15, μετά την πραξικοπηματική απόλυση τριων υπουργών, μεταξύ των οποίων ο Γκιγιόμ Σορό (Guillaume Soro), πολιτικός επικεφαλής των ανταρτών, στις 6 Μαΐου. Οι απολύσεις είχαν ως αποτέλεσμα την αναστολή της συμμετοχής της πλειοψηφίας των πολιτικών κινημάτων στην εθνική κυβέρνηση.
Στις 4 Ιουλίου 2003, η κυβέρνηση και οι Νέες Δυνάμεις υπέγραψαν διακήρυξη ανακωχής και τέλους του πολέμου, υπό την αναγνωρισμένη αρχή του προέδρου Γκμπαγκμπό και δεσμεύθηκαν να εργαστούν για την υλοποίηση του LMA και ενός προγράμματος Αποστράτευσης, Αφοπλισμού και Επανένταξης (DDR). Το 2004 συνέβησαν διάφορες παραβιάσεις του συμφώνου Λινά-Μαρκουσί. Βίαιες αναζωπυρώσεις της σύγκρουσης και το επακόλουθο πολιτικό αδιέξοδο την άνοιξη και το καλοκαίρι οδήγησαν στις συνομιλίες για την Άκρα 3 στην Γκάνα. Η υπογραφή στις 30 Ιουλίου 2004, της συμφωνίας Άκρα 3 επιβεβαίωσε τους στόχους της LMA με συγκεκριμένες προθεσμίες και σημεία αναφοράς για την πρόοδο της εφαρμογής της. Δυστυχώς, οι προθεσμίες αυτές -τέλη Σεπτεμβρίου για τη νομοθετική μεταρρύθμιση και 15 Οκτωβρίου, για τον αφοπλισμό των ανταρτών- δεν ικανοποιήθηκαν από τις συμβαλόμενες παρατάξεις. Το επακόλουθο πολιτικό και στρατιωτικό αδιέξοδο κράτησε έως τις μέχρι τις 4 Νοεμβρίου 2004.
Η επανάληψη των μαχών
Το χρονοδιάγραμμα της τελικής εκδοχής της συμφωνίας Λινά-Μαρκουσί δεν τηρήθηκε. Τα προβλεπόμενα για το πλαίσιο εφαρμογής της διαδικασίας απορρίφθηκαν από την Εθνοσυνέλευση της Ακτής του Ελεφαντοστού. Οι προϋποθέσεις επιλεξιμότητας για τις προεδρικές εκλογές δεν επανεξετάστηκαν, καθώς ο Λοράν Γκμπαγκμπό επέλεξε πρωθυπουργό, αλλά όχι σύμφωνα με τις συμφωνίες που προτάθηκαν στην Άκρα. Η Ακτή Ελεφαντοστού περιέπεσε σε πολιτικό αδιέξοδο, καθώς ο αφοπλισμός που είχε προβλεφθεί δεκαπέντε ημέρες πριν από τις συνταγματικές τροποποιήσεις, δεν είχε καν ξεκινήσει στα τέλη Οκτωβρίου.
Ακολούθησε διαρκής επίθεση στον Τύπο, ορισμένες εφημερίδες στις βόρειες περιοχές απαγορεύθηκαν και δύο τυπογραφεία καταστράφηκαν. Οι αντικυβερνητικοί ραδιοφωνικοί σταθμοί σίγησαν.
Στη συνέχεια, στρατιώτες του ΟΗΕ άνοιξαν πυρ εναντίον εχθρικών διαδηλωτών, που διαδήλωναν για τον αφοπλισμό των ανταρτών στις 11 Οκτωβρίου. Οι αντάρτες, που πήραν το όνομα το όνομα «Νέες Δυνάμεις» (FN), ανακοίνωσαν στις 13 Οκτωβρίου την άρνησή τους να αφοπλιστούν, επικαλούμενες μεγάλες αγορές όπλων από τον Εθνικό Στρατό της Ακτής του Ελεφαντοστού (FANCI). Στη συνέχεια υπέκλεψαν δύο φορτηγά του FANCI γεμάτα βαρέα όπλα που ταξίδευαν προς τη διαχωριστική γραμμή. Στις 28 Οκτωβρίου κηρύχθηκε κατάσταση έκτακτης ανάγκης στο βόρειο τμήμα της χώρας.
Γαλλοϊβοριανή κρίση 2004
Στις 4 Νοεμβρίου, Ακτή του Ελεφαντοστού Πρόεδρος ο Λοράν Γκμπαγκμπό διέταξε αεροπορικές επιδρομές εναντίον των ανταρτών και πολεμικά αεροσκάφη της Ακτής του Ελεφαντοστού ξεκίνησαν τον βομβαρδισμό του Μπουακέ. Στις 6 Νοεμβρίου, τουλάχιστον ένα Sukhoi Su-25 της Ακτής του Ελεφαντοστού βομβάρδισε γαλλική βάση στο Μπουακέ, σκοτώνοντας εννέα Γάλλους στρατιώτες και ένα Αμερικανό από το βοηθητικό προσωπικό, τραυματίζοντας άλλους 31.
Οι γαλλικές δυνάμεις διεξήγαγαν μια χερσαία επίθεση στο αεροδρόμιο του Γιαμουσσουκρό, καταστρέφοντας δύο Su-25, τρία επιθετικά ελικόπτερα, ενώ δύο στρατιωτικά ελικόπτερα καταρρίφθηκαν πάνω από το Αμπιτζάν. Μία ώρα μετά την επίθεση στο στρατόπεδο, ο γαλλικός στρατός ανέλαβε έλεγχο του αεροδρομίου του Αμπιτζάν. Η Γαλλία έστειλε ενισχύσεις και έβαλε τρία αεροσκάφη στη Γκαμπόν σε κατάσταση αναμονής.
Ταυτόχρονα, οι Νέοι Πατριώτες του Αμπιτζάν κινητοποιήθηκαν από τα κρατικά μέσα ενημέρωσης και λεηλάτησαν περιουσίες Γάλλων υπηκόων. Αρκετές εκατοντάδες δυτικοί, κυρίως Γάλλοι, κατέφυγαν στις στέγες των κτηρίων τους για να ξεφύγουν από τον όχλο, και στη συνέχεια απομακρύνθηκαν με γαλλικά στρατιωτικά ελικόπτερα. Η Γαλλία έστειλε ενισχύσεις 600 ανδρών, που βρίσκονταν στην Γκαμπόν και τη Γαλλία, ενώ οι ξένοι πολίτες απομακρύνθηκαν από το αεροδρόμιο του Αμπιτζάν με γαλλικά και ισπανικά στρατιωτικά αεροπλάνα. Αμφισβητούμενος αριθμός στασιαστών σκοτώθηκε, αφότου άνοιξαν πυρ τα γαλλικά στρατεύματα.
Εξωτερικοί σύνδεσμοι
Κατηγορία:Εμφύλιοι πόλεμοι Κατηγορία:Ιστορία της Ακτής του Ελεφαντοστού Κατηγορία:Πόλεμοι στην Αφρική
Ransomware
Το ransomware είναι ένα είδος κακόβουλου λογισμικού που απειλεί να δημοσιοποιήσει τα προσωπικά δεδομένα του θύματος ή να διακόψει την πρόσβασή του θύματος σε αυτά, μέχρι να δοθούν λύτρα από το θύμα. Αν και τα απλά ransomware προγράμματα μπορεί να κλειδώσουν ένα σύστημα με τέτοιον τρόπο που δεν είναι δύσκολο να ξεκλειδωθεί από ένα άτομο έμπειρο στον τομέα, τα πιο εξελιγμένα προγράμματα του είδους χρησιμοποιούν τεχνικές που συνδυάζουν την κρυπτογραφία με την κακόβουλη σχεδίαση λογισμικού (cryptoviral extortion), ώστε να πετύχουν την κρυπτογράφηση των αρχείων του θύματος, καθιστώντας τα μη προσβάσιμα και ζητώντας λύτρα για την αποκρυπτογράφησή τους. Σε μια καταλλήλως υλοποιημένη επίθεση αυτού του είδους η ανάκτηση των αρχείων χωρίς το κλειδί αποκρυπτογράφησης αποτελεί ένα ιδιαίτερα δυσεπίλυτο πρόβλημα και καθίσταται εξαιρετικά δύσκολος ο εντοπισμός των ψηφιακών νομισμάτων που χρησιμοποιήθηκαν ως λύτρα για τη συναλλαγή, όπως κρυπτονομίσματα, και για τον λόγο αυτό υπάρχει μεγάλη δυσκολία στον εντοπισμό και τη σύλληψη των δραστών.
Οι επιθέσεις ransomware υλοποιούνται συνήθως με τη χρήση ενός ιού Trojan ο οποίος φαίνεται σαν ένα καλόβουλο αρχείο επισυναπτόμενο συνήθως σε κάποιο μήνυμα ηλεκτρονικού ταχυδρομείου και ο χρήστης παραπλανάται και το κατεβάζει ή το τρέχει στον υπολογιστή του. Ωστόσο υπάρχουν και περιπτώσεις ιών, όπως το «WannaCry worm», οι οποίοι μεταβιβάζονται από υπολογιστή σε υπολογιστή χωρίς κάποια ενέργεια του χρήστη.
Από το 2012 οι απάτες με χρήση ransomware άρχισαν να εξαπλώνονται παγκοσμίως. Τον Ιούνιο του 2013, το MC Daddy έβγαλε στη δημοσιότητα δεδομένα τα οποία έδειχναν ότι οι περιπτώσεις επιθέσεων ransomware είχαν διπλασιαστεί εκείνο το τρίμηνο συγκριτικά με το αντίστοιχο τρίμηνο της προηγούμενης χρονιάς. Το CryptoLocker παρουσίασε ιδιαίτερα μεγάλη επιτυχία, αποσπώντας το εκτιμώμενο ποσό των 3 εκατομμυρίων δολαρίων (USD) προτού οδηγηθεί σε καταστολή από τις αρμόδιες αρχές. Ακόμα, εκτιμάται από το Ομοσπονδιακό Γραφείο Ερευνών (FBI) ότι οι εισπράξεις του CryptoWall ανέρχονταν στα 18 εκατομμύρια δολάρια (USD) μέχρι τον Ιούνιο του 2015.
Λειτουργία
Η ιδέα του ransomware με κρυπτογράφηση των αρχείων εφευρέθηκε και υλοποιήθηκε από τον Young και τον Yung στο πανεπιστήμιο Columbia και παρουσιάστηκε στο συνέδριο IEEE Security & Privacy του 1996. Ονομάστηκε cryptovial extortion και ήταν εμπνευσμένο από τον χαρακτήρα facehugger στην ταινία Alien. Το cryptoviral extortion είναι το ακόλουθο πρωτόκολλο τριών επιπέδων ανάμεσα στον θύτη και το θύμα.
Το συμμετρικό κλειδί δημιουργείται με τυχαίο τρόπο και δεν μπορεί να βοηθήσει άλλα θύματα. Σε κανένα σημείο της διαδικασίας δεν εκτίθεται το ιδιωτικό κλειδί του θύτη στα θύματα και το θύμα χρειάζεται μόνο να στείλει ένα πολύ μικρό κρυπτογραφικό κείμενο (το κρυπτογραφημένο συμμετρικό κλειδί) στον θύτη.
Οι επιθέσεις ransomware συνήθως υλοποιούνται με τη χρήση ενός Trojan, το οποίο εισάγεται στο σύστημα του θύματος μέσω ενός κατεβασμένου αρχείου ή μιας ευπάθειας της υπηρεσίας δικτύου. Το βασικό στέλεχος (payload) του Trojan τρέχει στη συνέχεια για να εξυπηρετήσει τον βασικό του σκοπό, ο οποίος είναι να κλειδώσει με κάποιον τρόπο το σύστημα, ή να ισχυριστεί ότι το κλείδωσε χωρίς να συμβαίνει κάτι τέτοιο (πρόγραμμα scareware). Μπορεί επίσης να προβάλλει μία πλαστή προειδοποίηση η οποία υποτίθεται ότι προέρχεται από την αστυνομία, ψευδώς προφασιζόμενο ότι το συγκεκριμένο σύστημα έχει χρησιμοποιηθεί για παράνομες δραστηριότητες, όπως για παράνομη πορνογραφία και «πειρατικά» δεδομένα.
Το βασικό στέλεχος (payload) των περισσοτέρων Trojan αποτελείται από μια εφαρμογή η οποία κλειδώνει το σύστημα μέχρι να γίνει η πληρωμή. Συνήθως αυτό επιτυγχάνεται με την κατάληψη του Windows shell και την αντικατάσταση του explorer.exe,  ή ακόμα και με την τροποποίηση του master boot record ή/και του πίνακα με τα partition για την αποτροπή της εκκίνησης του λειτουργικού συστήματος. Οι πιο εξελιγμένες εφαρμογές κρυπτογραφούν τα αρχεία χρησιμοποιώντας ισχυρές μεθόδους κρυπτογράφησης για τα αρχεία του θύματος με τέτοιον τρόπο ώστε μόνον ο δημιουργός του κακόβουλου λογισμικού να έχει το απαιτούμενο κλειδί.
Η πληρωμή είναι σχεδόν πάντα ο στόχος και το θύμα εξαναγκάζεται να πληρώσει για να απαλλαγεί από το ransomware – το οποίο μπορεί να συμβεί αλλά μπορεί και όχι – είτε παρέχοντας ένα πρόγραμμα που μπορεί να αποκρυπτογραφήσει τα αρχεία, είτε στέλνοντας τον απαιτούμενο κωδικό για την επαναφορά των αλλαγών που έκανε η κακόβουλη εφαρμογή. Το βασικότερο στοιχείο στη δημιουργία ransomware για τον θύτη είναι ένα βολικό σύστημα πληρωμής το οποίο είναι δύσκολο να εντοπισθεί. Ένα μεγάλο πλήθος τέτοιων συστημάτων έχουν χρησιμοποιηθεί, όπως ηλεκτρονική μεταφορά χρημάτων, SMS με ειδική (premium) χρέωση, προπληρωμένες κάρτες όπως Paysafecard και το ψηφιακό νόμισμα Bitcoin. Μια έρευνα η οποία έγινε το 2016 από την Citrix ισχυρίστηκε ότι μεγάλες επιχειρήσεις έχουν στην κατοχή τους bitcoin για να μπορούν να πληρώσουν σε μία ενδεχόμενη επίθεση ransomware.
Ransomware με κρυπτογράφηση
Η πρώτη γνωστή επίθεση extortion, το «AIDS Trojan» που δημιουργήθηκε από τον Joseph Popp το 1989, είχε μια σχεδιαστική βλάβη τόσο σοβαρή που δεν ήταν αναγκαίο να πληρωθούν τα λύτρα. Το βασικό στέλεχος της εφαρμογής έκρυβε τα αρχεία στον σκληρό δίσκο και κρυπτογραφούσε μόνο το όνομά τους, προβάλλοντας ένα μήνυμα το οποίο ισχυριζόταν ότι η άδεια χρήσης για ένα συγκεκριμένο λογισμικό έχει λήξει. Από τον χρήστη ζητούνταν να πληρώσει 189 δολάρια (USD) στην «PC Cyborg Corporation» ώστε να αποκτήσει ένα εργαλείο ανάκτησης, παρόλο που το κλειδί αποκρυπτογράφησης μπορούσε να αποσπαστεί από τον κώδικα του Trojan. Ο Trojan αυτός έγινε γνωστός και ως «PC Cyborg». Ο Popp κρίθηκε διανοητικά ακατάλληλος να δικαστεί για τις πράξεις του, αλλά υποσχέθηκε να δωρίσει τα κέρδη του από το κακόβουλο λογισμικό για την ενίσχυση της έρευνας για την αντιμετώπιση του AIDS.
Η ιδέα της κατάχρησης ανώνυμων συστημάτων μετρητών χρημάτων για την ασφαλή συλλογή λύτρων από την απαγωγή ανθρώπων εισήχθη το 1992 από τον Sebastian von Solms και τον David Naccache. Η μέθοδος συλλογής ηλεκτρονικών χρημάτων επίσης προτάθηκε για επιθέσεις τύπου cryptoviral extortion. Στο σενάριο von Solms-Naccache μια δημοσίευση σε εφημερίδα χρησιμοποιήθηκε (αφού τα χρηματικά βιβλία bitcoin δεν υπήρχαν όταν η μέθοδος πρωτοδιατυπώθηκε).
Η ιδέα της χρήσης δημοσίων κλειδιών κρυπτογράφησης για επιθέσεις «απαγωγής» δεδομένων εισήχθη το 1996 από τον Adam L. Young και τον Moti Yung. Οι Young και Yung κριτίκαραν τον αποτυχημένο AIDS Trojan, ο οποίος βασιζόταν μόνο στη συμμετρική κρυπτογραφία, και η ζωτική αδυναμία του οποίου ήταν ότι υπήρχε η δυνατότητα απόκτησης του κλειδιού αποκρυπτογράφησης μέσα από τον ίδιο τον Trojan. Οι ίδιοι υλοποίησαν ένα πειραματικό σενάριο κρυπτο-ιού σε ένα Macintosh SE/30 ο οποίος χρησιμοποιούσε RSA και το Tiny Encryption Algorithm (TEA) για να πετύχει υβριδική κρυπτογράφηση των δεδομένων του θύματος. Εφόσον χρησιμοποιήθηκαν δημόσια κλειδιά κρυπτογράφησης, ο κρυπτο-ιός περιείχε μόνο το κλειδί κρυπτογράφησης. Ο θύτης κρατούσε κρυφό το αντίστοιχο ιδιωτικό κλειδί αποκρυπτογράφησης. Το πρωτότυπο πείραμα του κρυπτο-ιού των Young και Yung έβαζε το θύμα να στείλει το ασύμμετρο κρυπτογραφικό κείμενο στον θύτη, ο οποίος το αποκρυπτογραφούσε και επέστρεφε το συμμετρικό κλειδί αποκρυπτογράφησης στο θύμα δεχόμενος πρώτα μια αμοιβή. Πολύ πριν εμφανιστεί το ηλεκτρονικό νόμισμα οι Young και Yung διατύπωσαν την άποψη ότι το ηλεκτρονικό νόμισμα μπορεί να δεσμευθεί και αυτό μέσω της κρυπτογραφίας, υποστηρίζοντας ότι «ο συγγραφέας του ιού μπορεί να δεσμεύσει αποτελεσματικά όλο το ποσό ως λύτρα μέχρι να δοθεί το μισό σε αυτόν. Ακόμη και αν το ηλεκτρονικό νόμισμα είχε προηγουμένως κρυπτογραφηθεί από τον χρήστη, είναι άχρηστο για τον χρήστη αν επανακρυπτογραφηθεί από τον κρυπτο-ιό». Αναφέρθηκαν στις επιθέσεις αυτές ως «cryptoviral extortion», μια φανερή επίθεση η οποία είναι μέρος μια μεγαλύτερης κλάσης επιθέσεων σε έναν τομέα που ονομάστηκε cryptovirology, η οποία περιλαμβάνει τόσο φανερές όσο και συγκαλυμμένες επιθέσεις. Το πρωτόκολλο του cryptoviral extortion από τη βεβιασμένη συμβιωτική σχέση ανάμεσα στον facehugger του H. R. Giger και τον οικοδεσπότη του στην ταινία Alien.
Παραδείγματα από εκβιασμούς με ransomware ήρθαν στην επιφάνεια τον Μάιο του 2005. Μέχρι τα μέσα του 2006, Trojans όπως οι Gpcode, TROJ.RANSOM.A, Archiveus, Krotten, Cryzip and MayArchive ξεκίνησαν να υλοποιούν πιο σύνθετα μοντέλα κρυπτογράφησης RSA, με όλο και μεγαλύτερα μεγέθη κλειδιών. Το Gpcode.AG, το οποίο εντοπίσθηκε τον Ιούνιο του 2006, ήταν κρυπτογραφημένο με ένα δημόσιο κλειδί RSA των 660-bit. Τον Ιούνιο του 2008 εντοπίσθηκε μια τροποποιημένη έκδοσή του γνωστή ως Gpcode.AK. Με τη χρήση ενός κλειδιού RSA των 1024-bit, θεωρούνταν ικανοποιητικά μεγάλο ώστε να καταστεί πρακτικά αδύνατο το σπάσιμο του κλειδιού χωρίς μια διανεμημένη προσπάθεια.
Το ransomware με χρήση κρυπτογραφίας επανήλθε στην επικαιρότητα στα τέλη του 2013 με τη διάδοση του CryptoLocker – το οποίο χρησιμοποιούσε την πλατφόρμα ψηφιακού νομίσματος Bitcoin για να συλλέξει τα λύτρα. Τον Δεκέμβριο του 2013, η ZDNet υπολόγισε ότι με βάση τα στοιχεία πάνω στις συναλλαγές με Bitcoin στο χρονικό διάστημα από 15 Οκτωβρίου μέχρι 18 Δεκεμβρίου, οι χειριστές του CryptoLocker απέκτησαν περίπου 27 εκατομμύρια δολάρια (USD) από τα θύματά τους. Η τεχνική του CryptoLocker μέσα στους επόμενους μήνες αντιγράφηκε ευρέως, συμπεριλαμβανομένων των CryptoLocker 2.0 (το οποίο δεν συσχετιζόταν με το CryptoLocker), CryptoDefense (το οποίο αρχικά είχε μια μεγάλη αδυναμία στον σχεδιασμό και αποθήκευε το ιδιωτικό κλειδί στο σύστημα του θύματος σε μία περιοχή του συστήματος που ήταν προσβάσιμη από τον χρήστη, λόγω των ενσωματωμένων στα Windows API τα οποία χρησιμοποιούσε για την κρυπτογράφηση), και τον Αύγουστο του 2014 ανακαλύφθηκε ένας Trojan ο οποίος είχε παραχθεί από τη Synology και ο οποίος στόχευε συσκευές αποθήκευσης που ήταν συνδεδεμένες σε δίκτυο. Τον Ιανουάριο του 2015, αναφέρθηκε ότι επιθέσεις τύπου ransomware ενάντια σε ιστοσελίδες προέκυψαν μέσω hacking και μέσω κατάλληλα σχεδιασμένου ransomware για web servers βασισμένους σε Linux.
Το Κέντρο Προστασίας από Malware της Microsoft παρατήρησε μια τάση απομάκρυνσης από τα WSF αρχεία και προτίμησης των αρχείων LNK και του PowerShell scripting. Τα LNK αρχεία συντομεύσεων εγκαθιστούν το Locky ransomware με αυτόματο τρόπο και δεν στηρίζονται στο παραδοσιακό κατέβασμα των WSF αρχείων από τους χρήστες – και όλα αυτά καθίστανται εφικτά λόγω της γενικής εφαρμογής PowerShell των Windows. Δυστυχώς, οι εγκληματίες στον κυβερνοχώρο είχαν τη δυνατότητα αξιοποίησης του PowerShell για τις επιθέσεις τους για πολλά χρόνια. Σε μια πρόσφατη αναφορά, η εφαρμογή του PowerShell φάνηκε ότι εμπλεκόταν σχεδόν στο 40% των συμβάντων ασφαλείας. Παρόλο που οι θύτες έβρισκαν για χρόνια αδυναμίες στο λειτουργικό σύστημα των Windows, είναι σαφές ότι το PowerShell scripting είναι προβληματικό.
Κάποιες υλοποιήσεις ransomware έχουν χρησιμοποιήσει proxies μαζί με κρυφές Tor υπηρεσίες για να συνδεθούν στους server ελέγχου, αυξάνοντας με τον τρόπο αυτό τη δυσκολία εντοπισμού της ακριβούς τοποθεσίας των εγκληματιών. Ακόμα, πωλητές στο dark web έχουν ξεκινήσει να προσφέρουν την τεχνολογία αυτή ως υπηρεσία.
Η Symantec κατατάσσει το ransomware ως την πιο επικίνδυνη απειλή στον κυβερνοχώρο.
Ransomware χωρίς κρυπτογράφηση
Τον Αύγουστο του 2010, οι Ρωσικές αρχές συνέλαβαν εννιά πρόσωπα που συνδέονταν με έναν ransomware Trojan γνωστό με το όνομα WinLock. Αντίθετα με τους προηγούμενους Gpcode Trojan, ο WinLock δεν χρησιμοποιούσε κρυπτογράφηση. Αντί αυτού, ο WinLock προέβαλε πορνογραφικές φωτογραφίες και καθιστούσε πρακτικά αδύνατη την πρόσβαση του χρήστη στο σύστημα, ζητώντας από τους χρήστες να στείλουν ένα SMS με ειδική χρέωση (premium-rate SMS) (το οποίο κόστιζε περίπου 10 δολάρια) για να παραλάβουν έναν κωδικό που θα ξεκλείδωνε το σύστημά τους. Η συγκεκριμένη απάτη έπληξε πολλούς χρήστες στη Ρωσία και τις γειτονικές χώρες έχοντας συνολικό κέρδος πάνω από 16 εκατομμύρια δολάρια (USD).
Το 2011 ένας ransomware Trojan μιμούνταν την ειδοποίηση ενεργοποίησης προϊόντων των Windows (Windows Product Activation) και ενημέρωνε τους χρήστες ότι η εγκατάσταση των Windows έπρεπε να ξαναγίνει στο σύστημά τους διότι «είχαν πέσει θύματα απάτης». Προσφερόταν η δυνατότητα online ενεργοποίησης (όμοια με την πραγματική διαδικασία ενεργοποίησης των Windows), αλλά δεν ήταν διαθέσιμη, και απαιτούσε από τον χρήστη να καλέσει ένα από τα 6 διαθέσιμα παγκόσμια νούμερα για να εισάγει έναν εξαψήφιο κωδικό. Παρόλο που η εφαρμογή ισχυριζόταν ότι η κλήση ήταν δωρεάν, περνούσε μέσα από έναν απομακρυσμένο πάροχο σε μια χώρα με πολύ υψηλές χρεώσεις για παγκόσμιες κλήσεις, ο οποίος έθετε την κλήση σε αναμονή, προκαλώντας σημαντικές χρεώσεις στον χρήστη.
Τον Φεβρουάριο του 2013 εμφανίστηκε ένας ransomware Trojan βασισμένος στο πακέτο Stamp.EK. Το κακόβουλο αυτό λογισμικό διανεμόταν μέσω σελίδων που φιλοξενούνταν από τις υπηρεσίες SourceForge και GitHub και ισχυριζόταν ότι προσέφερε «πλαστές γυμνές φωτογραφίες» διάσημων προσώπων. Τον Ιούλιο του 2013 εμφανίστηκε ένας άλλος ransomware Trojan για OS X, ο οποίος προέβαλε μια ιστοσελίδα που κατηγορούσε τον χρήστη για κατέβασμα πορνογραφικού υλικού. Σε αντίθεση με το αντίστοιχο λογισμικό για Windows, δεν εμπόδιζε τη χρήση όλου του υπολογιστή αλλά παρενέβαινε στην ομαλή λειτουργία του φυλλομετρητή (browser) εμποδίζοντας το κλείσιμο της σελίδας με κανονικό τρόπο.
Τον Ιούλιο του 2013, ένας 21χρονος από τη Βιρτζίνια των Η.Π.Α, του οποίου ο υπολογιστής συμπτωματικά είχε αποθηκευμένες πορνογραφικές φωτογραφίες ανήλικων κοριτσιών με τις οποίες είχε έρθει σε σεξουαλική επαφή, έπεσε θύμα λογισμικού ransomware το οποίο προέβαλε ένα πλαστό μήνυμα από το FBI κατηγορώντας τον για κατοχή παιδικής πορνογραφίας. Ο ίδιος στη συνέχεια παραδόθηκε στην αστυνομία νομίζοντας ότι η ειδοποίηση προερχόταν όντως από το FBI. Οι αρχές έψαξαν και βρήκαν τα συγκεκριμένα αρχεία και ο άντρας αυτός καταδικάστηκε για σεξουαλική κακοποίηση παιδιών και για κατοχή παιδικής πορνογραφίας.
Leakware (ή αλλιώς Doxware)
Το αντίστροφο του ransomware είναι μία επίθεση cryptovirology, η οποία εφευρέθηκε από τον Adam L. Young, η οποία απειλεί να δημοσιεύσει κλεμμένες πληροφορίες από τον υπολογιστή του θύματος αντί να εμποδίζει την πρόσβαση του θύματος σε αυτόν. Σε μία επίθεση leakware, το κακόβουλο πρόγραμμα στέλνει τις ευαίσθητες πληροφορίες του χρήστη απευθείας στον θύτη ή σε μία απομακρυσμένη θέση ελεγχόμενη από τον θύτη. Κατόπιν ο θύτης απειλεί να δημοσιοποιήσει τα δεδομένα του θύματος αν δεν δοθούν λύτρα. Η επίθεση αυτή παρουσιάστηκε στο West Point το 2003 και συνοψιζόταν στο βιβλίο Malicious Cryptography. Η επίθεση αυτού του είδους είναι συνυφασμένη με τη θεωρία παιγνίων και αρχικά εντασσόταν στην κατηγορία «non-zero sum» παιχνιδιών και βιώσιμου κακόβουλου λογισμικού. Η επίθεση μπορεί να αποσπάσει χρήματα στην περίπτωση που το κακόβουλο λογισμικό αποκτήσει πρόσβαση σε πληροφορίες που μπορεί να βλάψουν το θύμα, είτε αυτό είναι ένας χρήστης είτε ένας οργανισμός (π.χ. η ζημιά στη φήμη που θα προέκυπτε από τη δημοσιοποίηση των πληροφοριών αποτελεί αποδεικτικό στοιχείο ότι η επίθεση ήταν επιτυχής).
Ransomware σε κινητές συσκευές
Λόγω της μεγάλης δημοτικότητας των ransomware σε πλατφόρμες PC, το ransomware άρχισε να απευθύνεται και σε κινητές συσκευές. Συνήθως, το βασικό στέλεχος μιας εφαρμογής ransomware για κινητές συσκευές μπλοκάρει την κινητή συσκευή και δεν επιτρέπει την πρόσβαση σε αυτό. Η κρυπτογράφηση των δεδομένων του θύματος δεν έχει ιδιαίτερο νόημα καθώς τις περισσότερες φορές μπορούν εύκολα να ανακτηθούν μέσω online συγχρονισμού. Αυτός ο τύπος ransomware απευθύνεται κατά κύριο λόγο στην πλατφόρμα Android καθώς αυτή επιτρέπει την εγκατάσταση εφαρμογών από άγνωστες πηγές. Το βασικό στέλεχος της κακόβουλης εφαρμογής συνήθως διανέμεται ως ένα APK αρχείο που εγκαθίσταται στο σύστημα από έναν ανύποπτο χρήστη. Κατά τη λειτουργία του προσπαθεί να προβάλει ένα μήνυμα πάνω από κάθε εφαρμογή που τρέχει στο σύστημα. Άλλες εφαρμογές ransomware του ίδιου είδους λειτουργούν παραπλανώντας τον χρήστη να δώσει «άδεια διαχειριστή» στην εφαρμογή, χωρίς να το δηλώνει ξεκάθαρα (clickjacking), και αποκτά με τον τρόπο αυτό βαθύτερη πρόσβαση στο σύστημα.
Για συσκευές iOS έχουν εφαρμοστεί διαφορετικές τακτικές, όπως η εκμετάλλευση λογαριασμών iCloud και η χρήση της λειτουργίας Find My iPhone με σκοπό το κλείδωμα της συσκευής. Στην έκδοση 10.3 του iOS, η Apple διόρθωσε ένα bug που αφορούσε τη διαχείριση Javascript παραθύρων pop-up στον Safari, τα οποία είχαν χρησιμοποιηθεί κακόβουλα από ιστοσελίδες ransomware.
Reveton
Το 2012, άρχισε να κυκλοφορεί ένας σοβαρός ransomware Trojan γνωστός ως Reveton. Βασισμένος στον Citadel Trojan (που και ο ίδιος είναι βασισμένος στον Zeus Trojan), είχε ένα βασικό στέλεχος που προέβαλε μια προειδοποίηση κατά πάσα πιθανότητα από κάποια υπηρεσία επιβολής του νόμου ισχυριζόμενο ότι ο υπολογιστής έχει χρησιμοποιηθεί για παράνομες δραστηριότητες, όπως η λήψη πειρατικού λογισμικού χωρίς άδεια ή παιδικής πορνογραφίας. Λόγω της λειτουργίας του αυτής, συχνά αναφέρεται και ως «Trojan Αστυνομία» (Police Trojan). Η προειδοποίηση ενημερώνει τον χρήστη ότι για να ξεκλειδώσει το σύστημα πρέπει αυτός να πληρώσει ένα πρόστιμο χρησιμοποιώντας μια ανώνυμη προπληρωμένη κάρτα όπως Ukash ή Paysafecard. Για να γίνουν πιο πειστικοί ότι ο υπολογιστής παρακολουθείται από τις αρχές, στην οθόνη εμφανιζόταν επίσης και η IP διεύθυνση του υπολογιστή, ενώ κάποιες εκδόσεις προέβαλαν στην οθόνη και πλάνα από την webcam του θύματος για να δώσουν την ψευδαίσθηση ότι οι κινήσεις του καταγράφονται μέσω της webcam του.
Το Reveton ξεκίνησε να εξαπλώνεται σε διάφορες Ευρωπαϊκές χώρες στις αρχές του 2012. Διαφορετικές εκδόσεις χρησιμοποιήθηκαν σε κάθε χώρα προβάλλοντας το λογότυπο της αστυνομικής αρχής της χώρας εκείνης. Για παράδειγμα οι εκδόσεις που χρησιμοποιήθηκαν στο Ηνωμένο Βασίλειο περιείχαν τα λογότυπα οργανισμών όπως η «Metropolitan Police Service» και το «Police National E-Crime Unit». Μια άλλη έκδοση περιείχε το λογότυπο της «royalty collection society PRS for Music», η οποία κατηγορούσε τον χρήστη για παράνομη λήψη μουσικής. Σε μια δημόσια, προειδοποιητική της δήλωση η «Metropolitan Police» διασαφήνισε ότι ποτέ δεν θα κλειδώσουν έναν υπολογιστή με αυτό τον τρόπο κατά τη διάρκεια έρευνας.
Τον Μάιο του 2012, οι ερευνητές κινδύνων της Trend Micro ανακάλυψαν πρότυπα της εφαρμογής για Ηνωμένες Πολιτείες και Καναδά και προειδοποίησαν ότι οι συγγραφείς της εφαρμογής ίσως σκόπευαν να πλήξουν χρήστες στη Βόρεια Αμερική. Μέχρι τον Αύγουστο του 2012, μια νέα έκδοση του Reveton ξεκίνησε να εξαπλώνεται στις Ηνωμένες Πολιτείες, ισχυριζόμενη ότι ο χρήστης υποχρεούται να πληρώσει ένα πρόστιμο 200 δολαρίων στο FBI με τη χρήση μιας MoneyPak κάρτας. Τον Φεβρουάριο του 2013, ένα Ρώσος πολίτης συνελήφθη στο Ντουμπάι από τις Ισπανικές αρχές επειδή είχε εμπλακεί σε ένα κύκλο εγκλημάτων που χρησιμοποιούσαν το Reveton· δέκα άλλα άτομα συνελήφθησαν για ξέπλυμα χρήματος. Τον Αύγουστο του 2014, η Avast Software ανέφερε ότι είχε βρει νέες εκδόσεις του Reveton οι οποίες περιείχαν και λογισμικό κλοπής κωδικών στο βασικό τους στέλεχος.
CryptoLocker
Το ransomware με κρυπτογράφηση ξαναεμφανίστηκε τον Σεπτέμβριο του 2013 με έναν Trojan γνωστό ως CryptoLocker, ο οποίος δημιουργούσε ένα RSA ζευγάρι κλειδιών των 2048-bit και αυτά με τη σειρά τους ανέβαιναν σε έναν server διαταγών και ελέγχου, και κρυπτογραφούσε αρχεία με συγκεκριμένα extensions βάσει ενός whitelist. Το κακόβουλο αυτό λογισμικό απειλούσε να διαγράψει το ιδιωτικό κλειδί εάν δεν γινόταν μια πληρωμή με Bitcoin ή με προπληρωμένη κάρτα μέσα σε τρεις ημέρες από τη στιγμή της μόλυνσης του συστήματος. Λόγω του εξαιρετικά μεγάλου μεγέθους των κλειδιών που χρησιμοποιεί, οι αναλυτές και όσοι είχαν μολυνθεί από τον συγκεκριμένο Trojan θεώρησαν το CryptoLocker εξαιρετικά δύσκολο να επισκευαστεί. Ακόμα και αν η προθεσμία έληγε, το ιδιωτικό κλειδί μπορούσε ακόμα να αποκτηθεί με ένα online εργαλείο, αλλά η τιμή ανέβαινε στα 10 BTC – τα οποία κόστιζαν περίπου 2300 δολάρια τον Νοέμβριο του 2013.
Το CryptoLocker οδηγήθηκε σε καταστολή λόγω της κατάσχεσης του Gameover ZeuS botnet ως μέρος της Επιχείρησης Tovar, όπως ανακοινώθηκε από το Τμήμα Δικαιοσύνης των Ηνωμένων Πολιτειών στις 2 Ιουνίου του 2014. Το Τμήμα Δικαιοσύνης επίσης έκανε δημόσια καταγγελία απέναντι στον Ρώσο χάκερ Evgeniy Bogachev για την υποτιθέμενη ανάμιξή του στο botnet. Εκτιμάται ότι αποσπάστηκαν τουλάχιστον 3 εκατομμύρια δολάρια προτού κατασταλεί το συγκεκριμένο κακόβουλο λογισμικό.
CryptoLocker.F και TorrentLocker
Τον Σεπτέμβριο του 2014 ένα κύμα από ransomware Trojans εμφανίστηκε και έπληξε πρώτα χρήστες στην Αυστραλία, χρησιμοποιώντας τα ονόματα CryptoWall και CryptoLocker (το οποίο, όπως και το CryptoLocker 2.0, δεν έχει σχέση με το αρχικό CryptoLocker). Οι Trojans διαδόθηκαν μέσω δόλιων μηνυμάτων e-mail ισχυριζόμενα ότι είναι ειδοποιήσεις για αποτυχημένη μεταφορά δέματος από την Australia Post· για να αποφευχθεί ο εντοπισμός από τα e-mail scanner, τα οποία ακολουθούν όλους τους συνδέσμους της σε μια σελίδα για να ψάξουν για κακόβουλο περιεχόμενο, αυτή η έκδοση σχεδιάστηκε έτσι ώστε να απαιτεί από τους χρήστες να επισκεφτούν μια ιστοσελίδα και να εισάγουν έναν κωδικό CAPTCHA προτού γίνει η λήψη του βασικού στελέχους του ransomware, αποτρέποντας έτσι τις αυτόματες αυτές διεργασίες από το να ελέγξουν το βασικό στέλεχος του ransomware. Η Symantec αποφάσισε ότι οι νέες αυτές εκδόσεις, που αναγνωρίζονται με το όνομα CryptoLocker.F, και πάλι δεν είχαν καμία σχέση με το πρωτότυπο CryptoLocker λόγω των διαφορών στη λειτουργία τους. Ένα αξιοσημείωτο θύμα αυτών των Trojan ήταν η Αυστραλιανή ραδιοτηλεοπτική εταιρεία (Australian Broadcasting Corporation)· το ζωντανό πρόγραμμα ειδήσεων στην τηλεόραση ABC News 24 διακόπηκε για μισή ώρα και εκτράπηκε στα στούντιο της Μελβούρνης λόγω μιας μόλυνσης από το CryptoWall των υπολογιστών στο στούντιό τους στο Sydney.
Ακόμα ένας Trojan στο ίδιο κύμα, ο TorrentLocker, αρχικά περιείχε ένα σχεδιαστικό λάθος αντίστοιχο με αυτό του CryptoDefense· χρησιμοποιούσε το ίδιο κλειδί σε κάθε μολυσμένο υπολογιστή, καθιστώντας έτσι την αποκρυπτογράφηση σχετικά εύκολη. Ωστόσο, το τρωτό αυτό σημείο αποκαταστάθηκε αργότερα. Μέχρι τα τέλη Νοεμβρίου του 2014 εκτιμάται ότι πάνω από 9,000 χρήστες είχαν μολυνθεί από τον TorrentLocker στην Αυστραλία, ακολουθούμενες από άλλες 11,700 μολύνσεις στην Τουρκία.
CryptoWall
Ένας άλλος μεγάλος ransomware Trojan ο οποίος επιδρούσε σε συστήματα Windows, ο CryptoWall, πρωτοεμφανίστηκε το 2014. Ένα μέρος της διανομής του CryptoWall έγινε μέσω κακόβουλων διαφημιστικών καμπανιών στο διαφημιστικό δίκτυο Zedo στα τέλη Σεπτεμβρίου του 2014 το οποίο στόχεψε πολλές μεγάλες ιστοσελίδες· οι διαφημίσεις ανακατεύθυναν τους χρήστες προς μη τίμιες ιστοσελίδες οι οποίες εκμεταλλεύονταν plugin εγκατεστημένα στον browser για να κατεβάσουν το βασικό στέλεχος της εφαρμογής. Ένας ερευνητής των Barracuda Networks σημείωσε επίσης ότι το βασικό στέλεχος είχε ψηφιακή υπογραφή ώστε να φαίνεται αξιόπιστο απέναντι στα λογισμικά προστασίας. Το βασικό στέλεχος του CryptoWall 3.0 ήταν γραμμένο σε JavaScript και ήταν μέρος μιας επισύναψης σε email, τα εκτελέσιμα αρχεία της οποίας (επισύναψης) παρουσιάζονταν ως JPG φωτογραφίες. Για να προστατευτεί από τον εντοπισμό, το κακόβουλο λογισμικό δημιουργούσε νέες εκδοχές του explorer.exe και του svchost.exe για να επικοινωνήσει με τους servers. Κατά την κρυπτογράφηση των αρχείων, το κακόβουλο λογισμικό διαγράφει τα κρυφά αντίγραφα ασφαλείας του συστήματος και εγκαθιστά spyware το οποίο κλέβει κωδικούς και πορτοφόλια για Bitcoin.
Η πιο πρόσφατη έκδοση, ο CryptoWall 4.0, βελτίωσε τον κώδικά του για να αποφύγει τον εντοπισμό από τα antivirus, και κρυπτογραφεί όχι μόνο τα δεδομένα μέσα στα αρχεία αλλά και τα ονόματα των αρχείων.
Fusob
Η Fusob είναι μια από τις μεγαλύτερες οικογένειες ransomware για κινητές συσκευές. Μεταξύ Απριλίου του 2015 και Μαρτίου του 2016, περίπου το 56% των υπολογίσιμων ransomware για κινητές συσκευές ήταν Fusob.
Όπως ένα τυπικό ransomware για κινητές συσκευές, το Fusob χρησιμοποιεί τεχνικές εκφοβισμού για να πείσει τους χρήστες να πληρώσουν λύτρα. Το πρόγραμμα προσποιείται ότι είναι μια κατηγορητική αρχή, απαιτώντας από το θύμα να πληρώσει ένα πρόστιμο από 100 μέχρι 200 δολάρια (USD) ή αλλιώς θα έχει να αντιμετωπίσει μια φανταστική κατηγορία. Το εντυπωσιακό είναι ότι το Fusob προτείνει τη χρήση δωροεπιταγών iTunes για την πληρωμή. Επίσης, μια αντίστροφη μέτρηση πάνω στην οθόνη προσθέτει άγχος στους χρήστες.
Για να μολύνει τις συσκευές, ο Fusob προσποιείται ότι είναι ένα πρόγραμμα αναπαραγωγής βίντεο πορνογραφικού περιεχομένου. Έτσι, τα θύματα, σκεπτόμενα ότι είναι ακίνδυνο, κατεβάζουν το Fusob εν αγνοία τους.
Όταν το Fusob εγκαθίσταται, αρχικά ελέγχει τη γλώσσα της συσκευής. Αν είναι Ρωσική ή κάποια από συγκεκριμένες γλώσσες της Ανατολικής Ευρώπης, το Fusob δεν κάνει τίποτα. Αλλιώς, προχωράει στο κλείδωμα της συσκευής και απαιτεί λύτρα. Ανάμεσα στα θύματα, περίπου το 40% ήταν στη Γερμανία, το 14,5% στο Ηνωμένο Βασίλειο και το 11,4% στις Ηνωμένες Πολιτείες.
Το Fusob έχει πολλά κοινά με το Small, το οποίο είναι ένα επίσης αρκετά διαδεδομένο ransomware για κινητές συσκευές. Αυτά τα δύο αποτέλεσαν πάνω από το 93% του ransomware για κινητές συσκευές που κυκλοφόρησε μεταξύ του 2015 και του 2016.
WannaCry
Τον Μάιο του 2017 η ransomware επίθεση WannaCry διαδόθηκε μέσω διαδικτύου, εκμεταλλευόμενο το όνομα EternalBlue, το οποίο είχε διαρρεύσει από την Εθνική Υπηρεσία Ασφαλείας των Ηνωμένων Πολιτειών (U.S. National Security Agency). Η επίθεση ransomware, μεγαλύτερη από όλες τις προηγούμενες, μόλυνε πάνω από 230,000 υπολογιστές σε πάνω από 150 χώρες, χρησιμοποιώντας 20 διαφορετικές γλώσσες για να ζητήσει χρήματα από τους χρήστες με μορφή κρυπτονομίσματος Bitcoin. Ο WannaCrypt απαιτούσε 300 δολάρια (USD) ανά υπολογιστή. Η επίθεση έπληξε την Telefónica και αρκετές άλλες μεγάλες εταιρείες στην Ισπανία, τμήματα του Βρετανικού Εθνικού Συστήματος Υγείας (British National Health Service - NHS), όπου τουλάχιστον 16 νοσοκομεία αναγκάστηκαν να απομακρύνουν ασθενείς ή να ακυρώσουν προγραμματισμένες εγχειρήσεις, καθώς και τις FedEx, Deutsche Bahn, Honda, Renault, το Ρωσικό Υπουργείο Εσωτερικών και τη Ρωσική MegaFon. Οι θύτες έδωσαν στα θύματά τους 7ήμερη διορία από την ημέρα που ο υπολογιστής τους μολύνθηκε, μετά το πέρας της οποίας τα κρυπτογραφημένα αρχεία τους θα διαγράφονταν.
Petya
Ο Petya ανακαλύφθηκε πρώτη φορά τον Μάρτιο του 2016· σε αντίθεση με άλλες μορφές κρυπτογραφικού ransomware, το συγκεκριμένο κακόβουλο λογισμικό στόχευε να μολύνει το master boot record, εγκαθιστώντας ένα βασικό στέλεχος της εφαρμογής το οποίο κρυπτογραφεί τους πίνακες των αρχείων του συστήματος αρχείων NTFS την επόμενη φορά που το μολυσμένο σύστημα ξεκινούσε, εμποδίζοντας το σύστημα από την εκκίνηση των Windows μέχρι να πληρωθούν τα λύτρα. Η Check Point ανέφερε ότι παρόλο την καινοτόμο εξέλιξη στον τομέα σχεδιασμού ransomware, ο συγκεκριμένος είχε προκαλέσει σχετικά λιγότερες μολύνσεις συγκριτικά με άλλα ransomware τα οποία ήταν ενεργά για την ίδια περίοδο.